recursal/SuperWikiNEXT-32B huggingface dataset:
**Flimmer Film** er et norsk TV- og filmproduksjonsselskap med base i Bergen. Selskapet ble startet i 2000 av Christer Fasmer, Lars Løge, Eivind Tolås og Jonny Holmvåg og produserte primært dokumentarfilmer og serier.

Selskapet sto blant annet bak dokumentarfilmen *Drone* fra 2014 som vant en rekke priser på Bergen internasjonale filmfestival 2014 (2 stk), Tromsø filmfestival 2015, Filmfestivalen i Berlin 2015, Amandaprisen 2015 og Gullruten 2016. TV-dokumentaren *Med flagget på brystet* fra 2006 vant også Gullruten 2006 for beste TV-dokumentar.

Selskapet sto også bak produksjoner som kortfilmen *Love Is The Law* (2003) som m.a. vant flere priser under filmfestivalen i Cannes, dokumentarserien *Krigens pris* (2011) for TV 2, musikkvideoen *Begravelsespolka* (2012) for Kaizers Orchestra som vant Spellemannspris, dokumentarserien *Glemte helter* (2013) for NRK, dokumentarserien *Døden - ein serie om livet* for NRK, *Asylbarna* (2015) for VGTV og TV-serien *Fjorden Cowboys* (2014–2019) for TV 2 Zebra.

I januar 2019, etter en lengre periode med interne konfliker, slo selskapet seg konkurs. Christer Fasmer kjøpte tilbake mesteparten av selskapet og driver Flimmer Film videre.

Referanser
----------

1. ↑   www.bt.no, besøkt 14. januar 2019[Hentet fra Wikidata]
2. ↑  Stian Hæreid Espeland (19. november 2008). «Et firehodet filmtroll». *Bergensavisen*. Besøkt 22. april 2017.
3. ↑  «Norsk dokumentarfilm vant pris i Berlin». *NRK*. NTB. 10. februar 2015. Besøkt 22. april 2017.
4. ↑  Frank Johnsen (14. januar 2019). «Konkursen kan få store konsekvenser for «Fjorden Cowboys»». *Bergens Tidende*. Besøkt 14. januar 2019.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
***Sold for Marriage*** er en amerikansk stumfilm fra 1916, regissert av Christy Cabanne.

Handling
--------

En fattig russisk ung kvinneer veldig vakker, noe som får den skruppelløse onkelen hennes til å bringe henne til USA. Der planlegger han å selge henne inn i et ekteskap, med en velstående gammel mann, som den unge kvinnen aldri har møtt. Men kjæresten hennes seiler med samme skip til USA.

Kjæresten ønsker derfor å hjelpe kvinnen han er glad i, slik at hun slipper å gifte seg med en annen, ukjent mann som hun ikke elsker.

Skuespillere
------------

* Lillian Gish som Marfa.
* Frank Bennett som Jan.
* Walter Long som oberst Gregioff.
* Allan Sears som Ivan.
* Pearl Elmore som Anna.
* Curt Rehfeld som Dimitri.
* William Lowery som George.
* Fred Burns som en politimann.
* Mike Siebert som en frier.
* Frank Brownlee som Nicholas.

Referanser
----------

1. ↑  Sold for Marriage
2. ↑  SOLD FOR MARRIAGE

Eksterne lenker
---------------

* *Artikkelen mangler oppslag i Wikidata*
***Diane of the Follies*** er en amerikansk stumfilm fra 1916, regissert av Christy Cabanne.

Handling
--------

En amatør-sosiolog, Phillips Christy, kommer fra en velstående familie. Han tror at alle mennesker formes av hva slags miljø og omgivelser de lever i. Når han forelsker seg i Diane, en fattig showgirl, oppdager Christy en mulighet til å bevise at teoriene hans er korrekt..

Christy ønsker å gifte seg med henne, og deretter forme henne til å bli langt mer kultivert og sofistikert. Skjebnen griper imidlertid inn, og planene hans utvikler seg ikke slik han tror.

Skuespillere
------------

* Lillian Gish som Diane.
* Sam De Grasse som Phillips Christy.
* Howard Gaye som Don Livingston.
* Lillian Langdon som Marcia Christy.
* Allan Sears som Jimmie Darcy.
* Wilbur Higby som en teater-manager.
* William De Vaull som en butler.
* Mercedes Le Picard som Bijou Christy.

Referanser
----------

1. ↑  Diane of the Follies
2. ↑  DIANE OF THE FOLLIES

Eksterne lenker
---------------

* *Artikkelen mangler oppslag i Wikidata*
Mal:Infoboks lagspiller jeg heter haakon
**Håkon Skogseid** (født 14. januar 1988) er en norsk tidligere fotballspiller. 

Etter et par år i OB har han i januar 2017 vendt hjem til Nadderud igjen, etter at han også har spilt flere sesonger i Tippeligaen for Viking FK.

Historie
--------

Håkon er sønn av Heine og Bjørg Skogseid og spiller i dag for Stabæk. Han er 186cm høy, og veier 75kg. 
Håkon startet sin idrettskarriere i friidrettsklubben Tyrving. Han imponerte under flere stevner og ble regnet som et stort talent innen idretten. Likevel var det fotballspiller han ville bli, og med hans fart og spilleforståelse var ikke veien til 1. divisjon lang. Skogseids mål for 07/08-sesongen var å etablere seg på A-laget til Notodden. Dette gjorde han til gagns, og fikk også debut på U21-landslaget. Han imponerte nok til å lokke Vikings interesse.

Fotballkarriere
---------------

* Skogseid har en rekke aldersbestemte landskamper; de fleste av dem som kaptein.
* 28. mai 2006 debuterte han i tippeligaen for Stabæk borte mot Start. Kampen endte 1-0 til Stabæk.
* Mot Molde, 29. oktober, kom han innpå og spilte de siste 20 minuttene som midtstopper sammen med Mike Kjølø. Skogseid har senere uttalt at den kampen var karrierens definitive høydepunkt.

10. januar 2019 la han opp som fotballspiller.

Referanser
----------

1. ↑
2. ↑  Skogseid legger opp

Eksterne lenker
---------------

* (en) Håkon Skogseid – Transfermarkt Rediger på Wikidata

* (en) Håkon Skogseid – Soccerway Rediger på Wikidata

* (no) Håkon Skogseid – Norges Fotballforbund Rediger på Wikidata

* (en) Håkon Skogseid – FBref Rediger på Wikidata
Logo
**DisplayLink** er et selskap som produserer programvare og halvlederteknologi, og er mest kjent for eksterne skjermkort som kan kobles til via USB, Ethernet og WiFi for å muliggjøre samtidig tilkobling til flere skjermer fra en enkelt datamaskin.

Selskapet ble grunnlagt i 2003 under navnet **Newnham Research**. Deres første kommersielle produktet var en USB 2.0-dokkingstasjon som ble lansert i 2006. I 2006 endret selskapet navn til DisplayLink.

DisplayLink sine primære kunder er produsenter av laptoper (f.eks. HP, Dell, Toshiba, Lenovo, Acer, Asus), skjerm-produsenter (AOC, ASUS) og leverandører av PC-tilbehør (Startech.com, Targus, Belkin, Kensington, Plugable), som støtter operativsystemer som Windows, macOS, Android, ChromeOS og Linux.

Se også
-------

* AirPlay
* Google Cast
* Miracast
* WiDi

Referanser
----------

1. ↑  «About DisplayLink (DisplayLink Website)». Arkivert fra originalen 30. juli 2012. Besøkt 8. oktober 2008.
2. ↑   (pressemelding) .  Manglende eller tom `|tittel=` (hjelp)
3. ↑   (pressemelding) .  Manglende eller tom `|tittel=` (hjelp)
4. ↑  «DisplayLink Customer Products». Arkivert fra originalen 10. juli 2011. Besøkt 16. februar 2010.
***The Greatest Thing in Life*** er en amerikansk stumfilm fra 1918, regissert av D. W. Griffith.

Handling
--------

Jeannette Peret, datter av en butikk-eier, forlater hjemmet sitt i Greenwich Village for å reise til Frankrike - i håp om å finne kjærligheten. Hun blir snart forelsket i le Bebe, en grønnsakshandler, men hans usofistikerte væremåter desillusjonerer henne snart.

Edward Livingston, en velstående ung mann som hadde kjent Jeannette fra New York, dukker også opp og viser endelig interesse for henne - selv om han overhodet ikke hadde vært interessert i henne tidligere.

Skuespillere
------------

* Lillian Gish som Jeannette Peret
* Robert Harron som Edward Livingston
* Adolph Lestina som Leo Peret
* David Butler som Mr. Le Bebe
* Elmo Lincoln som en tysk soldat
* Edward Peil Sr. som en tysk offiser
* Kate Bruce som Jeannettes tante
* Peaches Jackson som Peaches

Referanser
----------

1. ↑  The Greatest Thing in Life
2. ↑  THE GREATEST THING IN LIFE

Eksterne lenker
---------------

* *Artikkelen mangler oppslag i Wikidata*
**Tjenestenekt** (*denial-of-service, DoS*) eller **distribuert tjenestenekt** (*distributed denial-of-service, DDoS*) brukes innen Informasjons- og IT-sikkerhet for å beskrive et angrep hvor man hindrer at noen eller noe (for eksempel en person eller et system) får tilgang til informasjon eller ressurser de vil ha tilgang til. Et vellykket tjenestenektsangrep vil således føre til et brudd på tilgjengeligheten til informasjonen/ressursen.

Tjenestenektangrep har vokst til å bli et problem på Internett, særlig distribuerte varianter (*distributed DoS, DDoS*), hvor flere «slave»-maskiner brukes til å angripe én eller flere maskiner via nettverket. Alle disse maskinene samlet vil ha større båndbredde enn offeret, noe som utnyttes til å sende så mye data til offeret at legitim trafikk ikke vil komme igjennom.

Et tjenestenektangrep må ikke nødvendigvis utføres via et nettverk. Det er mulig å lage programmer som ikke gjør annet enn å kopiere seg selv. Etter kort tid vil prosessoren bli overarbeidet og systemet vil stoppe.

Metoder for angrep
------------------

Det finnes tre hovedmetoder for å utføre et tjenestenektangrep:

1. Bruk av ressurser som for eksempel båndbredde, minne, harddiskplass eller prosessortid.
2. Forstyrrelse av konfigurasjon. For eksempel rutinginformasjon.
3. Forstyrrelse av fysiske nettverkselementer.

Et ping-angrep er basert på å sende et stort antall ping-pakker til et mål. Har angriperen større båndbredde enn målet vil målet etter hvert ikke greie å ta imot flere pakker. Båndbredden blir sprengt.

Et nuke-angrep sender en pakke, som oftest ICMP, som er fragmentert. Pakken utnytter en programvarefeil i operativsystemet og maskinen vil krasje. Dette er også kjent som «dødens ping.»

Se også
-------

* Tilgjengelighet
* Datasikkerhet

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BNF **·** BNF (data)
 |
Skogfinneforeningen (org.nr. 926 580 698) ble stiftet 26. januar 2021. Foreningen har til formål å fremme skogfinners identitet, rettigheter og deltakelse som nasjonal minoritet, synliggjøre deres historie og kultur, arbeide for revitalisering av språk, og ellers ta opp saker som er forbundet med dette. Skogfinneforeningen er en nasjonal medlemsorganisasjon for alle som støtter dette formålet, enten de er av skogfinsk avstamning eller ei.

Foreningen har siden starten vært sterkt engasjert i kampen for å få realisert det nye museumsbygget til Norsk Skogfinsk Museum, som lenge arbeidet i motvind med å få utløst allerede bevilgede midler til å utvikle byggeprosjektet. Skogfinneforeningen er også opptatt av at museet skal få tilstrekkelige ressurser til å bli en sentral institusjon for forskning og formidling innenfor den skogfinske kulturen.

Skogfinneforeningen har bidratt med innspill til Sannhets- og forsoningskommisjonens arbeid, forut for at kommisjonen la fram sin omfangsrike rapport 1. juni 2023.
**John Gilbert** (født **John Cecil Pringle** 10. juli 1899 i Logan i Utah, død 9. januar 1936 i Hollywood i California) var en amerikansk skuespiller og en stor stjerne i mangfoldige stumfilmer.

Gilbert flyttet til Hollywood som tenåring. I 1921 signerte Gilbert en treårskontrakt med Fox Film Corporation, der han i stor grad ble brukt som en romantisk figur. Noen av hans filmer for Fox inkluderer *Monte Cristo*, en tilpasning av Greven av Monte Cristo og *The Wolf Man* som er historien om en mann som tror han myrdet sin forlovedes bror i fylla.

Gilbert giftet seg med skuespillerinnen Leatrice Joy i 1922. De fikk en datter, Leatrice Gilbert Fountain, men det stormfulle ekteskapet varte bare i to år. Paret skilte seg i 1924. I 1926 spilte Gilbert i sin aller første film mot Greta Garbo. Gilbert spilte mot Garbo for siste gang i filmen *Dronning Christina* (1933), regissert av Rouben Mamoulian. 

Da han døde i 1936, i en alder av 36 år, ble John Gilbert gravlagt på Forest Lawn Memorial Park i Glendale i California. Gilbert ble tildelt en stjerne på Hollywood Walk of Fame ved 1755 Vine Street og i 1994 ble han hedret med å få sitt portrett på et amerikansk frimerke som ble tegnet av karikaturtegner Al Hirschfeld. 

Gilbert var gift fire ganger (inkludert én gang med skuespillerkollega Ina Claire), og han hadde to døtre. Hans datter Leatrice Gilbert Fountain (fra hans ekteskap med stumfilm-skuespillerinnen Leatrice Joy), skrev en kritikerrost biografi om sin fars liv. Denne boken ble publisert i 1985.

Filmografi (utvalg)
-------------------

* 1922 – *Monte Cristo*
* 1924 – *Han, som faar ørefikene*
* 1925 – *Den glade enke*
* 1925 – *Den store parade*
* 1926 – *Eros*
* 1927 – *Den leende kavaler*
* 1927 – *Anna Karenina*
* 1928 – *Innenfor murene*
* 1928 – *Filmens eventyr*
* 1928 – *Den grønne hatt*
* 1929 – *Eros i lenker*
* 1933 – *Dronning Christina*
* 1934 – *Men skibet går videre*

Referanser
----------

1. ↑   LIBRIS, libris.kb.se, utgitt 30. januar 2006, besøkt 24. august 2018[Hentet fra Wikidata]

Eksterne lenker
---------------

* (en) John Gilbert på Internet Movie Database Rediger på Wikidata

* (sv) John Gilbert i Svensk Filmdatabas Rediger på Wikidata

* (da) John Gilbert på Filmdatabasen Rediger på Wikidata

* (fr) John Gilbert på Allociné Rediger på Wikidata

* (en) John Gilbert på AllMovie Rediger på Wikidata

* (en) John Gilbert hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE
 |
Det er stor forskjell på kjønnene. Hos mange arter er hannen vingeløs, som her hos arten *Blastophaga psenes*.
**Blastophaginae** omfatter vepser som spiller en viktig rolle i bestøvningen av fikentrær.

Utseende
--------

Disse vepsene er som regel små, mellom 1 og 3 millimeter. Det er ofte stor forskjell mellom kjønnene. Hos flere av artene er hannene vingeløse.

Levevis
-------

Forskjellige plantearter i fikenslekten er knyttet til forskjellige arter av fikenveps, slik at én planteart gjerne har bare én enkelt fikenvepseart til å bestøve seg.

Til de mest kjente hører artene i slekten *Blastophaga*, som bestøver flere av de spiselige fikenartene. Man visste om dette allerede i oldtiden. De legger sine egg og klekkes ut i de ville geitefikenplantene. Bestøvningen av fiken skjer ved at fikenvepsen kryper inn et lite hull i fikenen. Innvendig i fikenen er full av hunnblomster og når vepsen legger noen egg, bestøves blomstene. Ikke lenge etter eggleggingen dør vepsen.

Larvene klekkes etter en tid og utvikles i blomstene eller i små galler.

Hanner er ofte vingeløse og klekkes først. De parer seg med hunnvepsene mens de ennå er i puppestadiet, ved at de biter hull i gallen der hunnen ligger. Når hunnen forlater puppen får hun med seg blomsterstøv fra hannblomster.

Hvis de oppsøker trær som frembringer spiselige fiken, vil de ikke få lagt egg og dør uten å ha lagt eggene.

Utbredelse
----------

Systematisk inndeling / europeiske arter
----------------------------------------

**Treliste**
* ordenen vepser (Hymenoptera)
	+ stilkvepser (Apocrita)
		- overfamilie chalcidider (Chalcidoidea)
			* familie fikenvepser (Agaonidae)
				+ underfamilie **Blastophaginae** Kirchner, 1867
					- slekten *Blastophaga* Gravenhorst, 1829 - 76 arter, i Europa:
						* *Blastophaga psenes* (Linnaeus, 1758)
					- slekten *Dolichoris* Hill, 1967 - 10 arter
					- slekten *Valisia* Wiebes, 1993 - 16 arter
					- slekten *Wiebesia* Bouček, 1988 - 18 arter

Kilder
------

* Fauna Europa (2013) Fauna Europaea version 2.6.2, www.faunaeur.org – utbredelsesdatabase for europeiske dyr. Arkivert 2. juni 2017 hos Wayback Machine.
* Universal Chalcidoidea Database - Blastophaginae

Eksterne lenker
---------------

* (en) *Kategori:Blastophaginae* – bilder, video eller lyd på Wikimedia Commons Rediger på Wikidata

* *Blastophaginae* – detaljert informasjon på Wikispecies Rediger på Wikidata
* Figs and figwasps
Gedenkstätte Berlin-Hohenschönhausen
**Gedenkstätte Berlin-Hohenschönhausen** er et museum og minnesmerke (*Gedenkstätte*) for ofrene for det kommunistiske voldsherredømmet i Tyskland beliggede i det som fra fra 1951 til 1989 var Stasis sentrale varetektsfengsel i Berlin-Hohenschönhausen i den nåværende bydelen Lichtenberg. Der ble fremfor alt politiske fanger fengslet og fysisk og psykisk torturert.

Historie
--------

Bygningen ble fra 1930-tallet brukt som storkjøkken. Under den sovjetiske okkupasjonen fra 1945 innrettet NKVD en konsentrasjonsleir hvor mer enn 20 000 politiske fanger og andre personer som var uønsket av kommunistene, ble holdt fanget under miserable forhold.

I oktober 1946 ble leiren omdannet til det sentrale varetektsfengselet for NKVD i Tyskland. Fangene ble torturert på forskjellige måter.

I 1951 overtok det nylig grunnlagte Stasi fengselet. Det ble etterhvert utvidet og hadde normalt en kapasitet på ca. 200 fanger. Etterhvert gikk Stasi over fra å hovedsakelig bruke fysisk tortur til å bruke mest psykisk tortur, bl.a. gjennom isolering og usikkerhet. Fangene bestod særlig av «republikkflyktninger» (personer som forsøkte å flykte til det demokratiske vesten) og opposisjonelle.

Oppløsning
----------

Etter kommunistregimets fall i 1989 ble Stasi oppløst, og fengselet ble stengt.

Minnesmerke
-----------

Bygningene og anleggene er bevart i original tilstand, og i 1994 ble Gedenkstätte Berlin-Hohenschönhausen opprettet. Museets direktør er historikeren Hubertus Knabe. Tidligere fanger og guider viser besøkende rundt i anlegget.

* Gedenkstätte Berlin-HohenschönhausenGedenkstätte Berlin-Hohenschönhausen
* VakttårnVakttårn
* Bil for fangetransport.Bil for fangetransport.

Litteratur
----------

* Peter Erler, Hubertus Knabe: *Der verbotene Stadtteil Stasi-Sperrbezirk Berlin-Hohenschönhausen* Jaron Verlag, Berlin 2004, ISBN 3-89773-506-7
* Reinhard Grimmer, Werner Irmler, Willi Opitz: *Die Sicherheit. Zur Abwehrarbeit des MfS, 2 Bde.* edition ost im Verlag Das Neue Berlin, Berlin 2003, ISBN 3-360-01030-2

Eksterne lenker
---------------

* (de) Offisielt nettsted Rediger på Wikidata

* (en) Gedenkstätte Berlin-Hohenschönhausen – kategori av bilder, video eller lyd på Commons Rediger på Wikidata

* (en) Gedenkstätte Berlin-Hohenschönhausen – galleri av bilder, video eller lyd på Commons Rediger på Wikidata
* Union der Opferverbände kommunistischer Gewaltherrschaft UOKG

Portal: Tyskland

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** BNF **·** BNF (data) **·** SUDOC
 |
Smuglertunnel under Rafah, 2009
Kart fra 2012; ved forstørrelse ser man i sørvest markering av område med smuglertunneler
**Gazastripens smuglertunneler** er smuglertunneler som var blitt gravd under Philadelphiruten langs grensen mellom Egypt og Gazastripen. De ble gravd for å komme forbi blokaden av Gazastripen for å få smuglet inn drivstoff, mat, våpen og annet til Gazastripen. 

Etter den egyptisk-israelske fredsavtalen av 1979 var som konsekvens byen Rafah, sør på Gazastripen, blitt delt av buffersonen som kalles Philadelphikorridoren. En del ligger i den sørlige del av Gaza, og en mindre del av byen er i Egypt. Etter at Israel trakk seg ut av Gaza i 2005, var Philadelphikorridoren satt under Den palestinske selvstyremyndighetens kontroll frem til 2007, da Hamas grep makten i 2007, og Egypt og Israel stengte grensene mot Gazastripen.

I 2009 begynte Egypt byggingen av en undergrunnsbarriere etter israelsk modell for å blokkere eksisterende tunneler og gjøre det vanskeligere å grave nye. I 2011 slakket Egypt på sine grenserestriksjoner, slik at palestinere kunne krysse fritt.

Den egyptiske hær fortsatte med å ødelegge tunnelene, men innsatsen ble ikke ansett som tilfredsstillende av den israelske regjering. I april 2013 forsterket Egypt sine tropper på grensen til Gazastripen. Den egyptiske hæren rapporterte at den har gjort tunnelene ubrukelige ved å fylle dem med vann. I 2013–2014 ødela således Egypts forsvarstyrker mesteparten av de 1.200 smuglertunnelene.

Referanser
----------

1. 1 2  Egypt eases blockade at Gaza's Rafah border Arkivert 29 mai 2011 hos Wayback Machine *BBC News*, 28. mai 2011.
2. ↑  Isolation of Gaza Chokes Off Trade Arkivert 2015-09-24 hos Wayback Machine. Steven Erlanger. *Herald Tribune*, 19. september 2007.
3. ↑  Egypt resumes demolition of Gaza tunnels. *Ma'an News*, 23. august 2012.
4. ↑  David Poort: Qurei: "Occupy the crossing". Top PA negotiator offers to allow Israel to re-occupy the Philadelphi corridor on the Gaza-Egypt border. *Aljazeera*, 25. januar 2011.
5. ↑  Jack Khoury: Hamas: Egypt destroying Gaza smuggling tunnels by flooding them, *Haaretz*, 11. februar 2013.
6. ↑  Egypt floods Gaza tunnels to cut Palestinian lifeline. *Reuters*, 13. februar 2013.
7. ↑  Egypt bans Hamas activities in Egypt Arkivert 2014-10-25 hos Wayback Machine. Reuters. 4. mars 2014
**Fjernsynsteater** er dramatiserte forestillinger produsert for fjernsynsmediet. Det kunstneriske uttrykket beveger seg mellom scenedramatikk og ordinær film. Disse TV-produksjonene var vanligst i 1950-, 1960-, 1970-, og 1980-årene.

De fleste nasjonale kringkastingsselskaper i Europa har eller har hatt produksjon og visninger av fjernsynsteater. I fjernsynets barndom var dette en strategi som både hadde til hensikt å spre kvalitetskultur i folkeoppdragende hensikt, og å gi en høytkulturelt alibi til det moderne mediet fjernsyn. I Storbritannia var disse TV-oppsetningene best kjent under benevnelsen Play of the Month, men det i USA ble omtalt som «Teleplay».

Norge
-----

NRK hadde en egen avdeling kalt Fjernsynsteatret i perioden 1960-1990. Det hadde ukentlige sendinger, nesten utelukkende på tirsdager.

Referanser
----------

1. ↑  «BBC Play of the Month». IMDb. Besøkt 4. april 2020.
2. ↑  «Difference Between Screenplay, Teleplay and Stage Play». *Final Draft®* **(engelsk)**. Besøkt 4. april 2020.
3. ↑  «NRK TV – Fjernsynsteatret». Besøkt 4. april 2020.

|  |  |
| --- | --- |
| Oppslagsverk/autoritetsdata | Banglapedia **·** GND **·** NKC
 |
**Guineahøylandet** er et skogdekket fjellplatå som strekker seg fra det sentrale Guinea gjennom nordlige Sierra Leone og Liberia til det vestlige Elfenbenskysten.

Geografi
--------

Høylandet omfatter fjell, fjellkjeder og platåer, inkludert Fouta Djallon-høylandet i sentrale Guinea, Lomafjellene i Sierra Leone, Simandou- og Kourandoumassivene i sørøstlige Guinea, Nimbafjellene på grensen mellom Guinea, Liberia og Elfenbenskysten, samt Monts du Toura vest i Elfenbenskysten. Fjellplatået er del av et større platå som strekker seg til Josplatået, Adamawaplatået, Kamerunhøylandet og Mandingue-platået ved Bamako i Mali.

I Guinea brukes det franske navnet *Dorsale Guinéenne* om platået. Den høyeste toppen i området er Loma Mansa i Sierra Leone på 1 945 moh. Andre høye fjell er Sankan Biriwa (1 850 moh.) i Sierra Leone og Mont Nimba (1 752 moh.) på grensen mellom Guinea og Elfenbenskysten. Gjennomsnittlig høyde på platået er mellom 300 og 500 moh.

Mange av Vest-Afrikas elver har sitt utspring i Guineahøylandet, blant annet Niger, Senegal og Gambia.

Geologi
-------

Berggrunnen består av granitt, leirskifer og kvartsitt.

Økologi
-------

Guineahøylandet danner overgangen mellom den tropiske skogen ved kystområdene sørvest for platået, og mosaikken av skog, savanne og gressletter mot nord, den guineanske skog-savannemosaikken.

Over 600 høydemeter finnes en egen økoregion med høytliggende tropisk løvfellende skog, den guineanske fjellskogen. Den er preget av fjellskoger, gressletter og savanner, med en distinkt avvikende flora og fauna fra det omkringliggende lavlandet.

Referanser
----------

1. ↑  Guinea Highlands *Peakbagger.com*
2. 1 2  «Guineahøylandet – Store norske leksikon». *Store norske leksikon* **(norsk)**. Besøkt 24. juli 2017.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GeoNames
 |
Gamvik kirke
**Gamvik prestegjeld** var et prestegjeld tilhørende Hammerfest prosti. Det omfattet sogn i Gamvik kommune i Finnmark fylke, og hovedkirken var Gamvik kirke. 

Gamviks kirkesogn er nå en del av Gamvik kirkelige fellesråd, og underlagt Hammerfest prosti i Nord-Hålogaland bispedømme i Den norske kirke.

Historikk
---------

### Omgang

I Reformatsen 1589 er det angitt at *Omgang [har] en kircke [och] en prest,* og kirken har trolig sitt opphav i senmiddelalderen. Det omfattet i 1624 fiskeværene Omgang og Hoop, senere nevnes Langefjord, Gangvig, Løgvig og Kvitnes. I årene 1625-1633 (og kanskje senere) var Omgang annekskirke til Skjøtningberg, men innen 1650 var det dog atter eget prestegjeld. I 1667 ble Makkaur prestegjeld oppløst og lagt under Omgang, og ved kgl.res. av 16. mai 1686 ble Makkaur lagt som anneks til Vardø prestegjeld. Ved sogneprest Laurits Casperssøns død ble Omgang lagt som anneks til Skjøtningberg, gjeldende fra 16. mai 1685. Omgang kapell ble nedlagt ved Miss. 21. september 1774.

  


---

Tanaområdet hadde tidligere ligget som anneksssogn først under Lebesby prestegjeld og fra 1846 under Nesseby prestegjeld. Som eget prestegjeld ble Tana opprettet ved kgl. res. 16.11.1861, med Tana som hovedsogn (distriktet Polmak fulgte ikke med). Også en del av Kjøllefjord annekssogn (fra Lebesby prestegjeld) ble lagt til Tana prestegjeld og kalt Gamvik annekssogn (den delen som ligger øst for en rett linje fra Nordkyn gjennom midtpunktet av Hopseidet). - Kgl. res. 28.08.1854 og 03.03.1856 ga tillatelse til å bygge bedehus i Gamvik. - Fra 01.01.1914 ble grensene mellom Tana og Gamvik sogn endret, slik at en del av Tana sogn ble overført til Gamvik. Samtidig ble en annen del av Tana sogn skilt ut ut til det nye Berlevåg sogn.

Gamvik prestegjeld ble overført fra Varanger til Hammerfest prosti, gjeldende fra 1. januar 1999.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
----------

Prestegjeldet hadde ved sin avvikling følgende menigheter:

* Gamvik

Referanser
----------

1. ↑  (no) «Omgang kirkested». *Kulturminnesøk*. Riksantikvaren – Direktoratet for kulturminneforvaltning.
2. ↑  Hamre, Anne-Marit (1983). *Trondhjems reformats 1589 ; Oslo domkapittels jordebok 1595*. Norsk historisk kjeldeskrift-instituFusikkerttt. s. 77-93. ISBN 8270612960.
3. ↑  Trædal, Vidar (2008). *Kirkesteder og kirkebygninger i Troms og Finnmark før 1800*. Universitetet i Tromsø, Det humanistiske fakultet, Institutt for kultur og litteratur. s. 269.
4. ↑  Sollied, P.R. (1901). *Prester, prestegjeld og kirker i Finmarken i det 17de århundrede*. J. Chr. Gundersens bogtrykkeri. s. 31-32.
5. ↑  Prestegjeld og sogn i Finnmark, arkivverket.no
6. 1 2  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.
7. ↑  Fornyings-, administrasjons-og kirkedepartementet (20. desember 2011). «Endringer i gravferdsloven og kirkeloven». *Regjeringen.no* **(norsk)**. Besøkt 5. mars 2023.
**NOX-avgift** er en særavgift til statskassen.

Avgiften på utslipp av nitrogenoksider (NOX) ble innført i 2007. Avgiftens formål er å bidra til kostnadseffektive reduksjoner i utslippene av NOX og sammen med andre virkemidler bidra til å oppfylle Norges utslippsforpliktelse etter Gøteborgprotokollen. Avgiftsplikten oppstår ved utslipp av NOX og omfatter utslipp av NOX ved energiproduksjon fra:

* framdriftsmaskineri med samlet installert motoreffekt på mer enn 750 kW,
* motorer, kjeler og turbiner med samlet installert innfyrt effekt på mer enn 10 MW, og
* fakler på offshoreinstallasjoner og anlegg på land.

Avgiftssatsen i 2010 er 16,14 kroner per kg utslipp av NOX.

Det gis fritak for avgiften for bl.a. utslipp fra fartøy som går i direkte fart mellom norsk og utenlandsk havn, luftfartøy som går i direkte fart mellom norsk og utenlandsk lufthavn, fartøy som brukes til fiske og fangst i fjerne farvann samt utslippskilder omfattet av miljøavtale med staten om gjennomføring av NOX-reduserende tiltak i samsvar med et fastsatt miljømål.

Miljøverndepartementet og 14 næringsorganisasjoner inngikk 14. mai 2008 en Miljøavtale om NOx som forplikter næringsorganisasjonene til å redusere de årlige utslippene av NOX med 30 000 tonn. NOx-fondet Arkivert 5. september 2018 hos Wayback Machine. ble stiftet. EFTAs overvåkningsorgan (ESA) godkjente 16. juli 2008 (501/08/COL) avgiftsfritaket for virksomheter som er omfattet av Miljøavtalen om NOx som lovlig statsstøtte. NOx-fondet ble fort en suksess og fikk fart på arbeidet med å kutte NOx-utslipp og ga samtidig næringslivet økonomisk støtte til å implementere konkurransedyktig grønn teknologi. En videreføring av Miljøavtalen med varighet fra 2011-2017 ble signert av 15 næringsorganisasjoner.

Miljøavtalene om NOx har virket i over 10 år. En ny NOx-avtale ble signert for en ny periode 2018-2025. Dette legger grunnlag for videre utvikling av teknologi og marked i retning lavutslippssamfunnet. Samtidig kan norske NOx-avgiftspliktige virksomheter opprettholde en sunn økonomi som muliggjør investeringer i lav- og nullutslippsløsninger.

Referanser
----------

1. ↑  «St.prp. nr. 1 (2006–2007) Skatte-, avgifts- og tollvedtak, avsnitt 3.12» (PDF). Arkivert fra originalen (PDF) 3. juli 2014. Besøkt 21. mars 2010.
2. ↑  Miljøavtale om reduksjon av NOX-utslipp
3. ↑  ESA Decision No: 501/08/COL[*død lenke*]

Eksterne lenker
---------------

* Særavgiftsloven
* Særavgiftsforskriften
* Toll- og avgiftsdirektoratet
Hauger med pellets av jernmalm.
**Jernmalm** (sammensatt av *jern*, fra norrønt *éarn/járn* og *malm*, norrønt *malmr*) er en bergart som inneholder nok jernmineraler (jernerts) så det kan brukes som råvare til fremstilling av jern. To viktige typer mineraler er de to jernoksidene magnetitt (Fe3O4) og hematitt (Fe2O3).

På verdensbasis har man i dag tømt mesteparten av disse to oksidene, og det er derfor vanlig å ta ut andre jernmalmer som takonitt. Dette er en sammensatt malm hvor man må fjerne de ikke-jernholdige komponentene før man begynner med jernfremstillingen.[]

Jernmalm i Norge
----------------

I Norge ble de første jernmalmene utvunnet fra myrmalm. I vikingtiden og middelalderen ble det produsert jern av myrmalm i ganske store kvanta. Myrmalm er en temmelig ren malm som ikke inneholder svovel og fosfor. Derfor har våpen og redskap forarbeidet av myrmalm ofte holdt seg relativt godt. Fra 1600-tallet ble mesteparten av jernmalm til norske jernverk tatt ut fra Arendalsfeltet. I nyere tid har man tatt ut jernmalm hos blant annet Sydvaranger i Finnmark og ved Rana Gruber i Nordland.

Se også
-------

* Malm

Referanser
----------

1. ↑  «jern». *naob.no*. Besøkt 12. oktober 2023.
2. ↑  «malm». *naob.no*. Besøkt 12. oktober 2023.
3. 1 2  Sverdrup, Thor (23. august 2023). «jernmalm». *Store norske leksikon* **(norsk)**. Besøkt 12. oktober 2023.
4. ↑  «Jernutvinning i Norge». *www.botanikk.no*. Besøkt 12. oktober 2023.
5. ↑  Askheim, Svein (22. august 2023). «Arendalsfeltet». *Store norske leksikon* **(norsk)**. Besøkt 12. oktober 2023. «I perioden 1620–1870 leverte gruvene herfra 2/3 av all malm som ble brukt ved norske jernverk.»
6. ↑  «Sydvaranger – gruveselskap». *Store norske leksikon* **(norsk)**. 29. august 2023. Besøkt 12. oktober 2023.
7. ↑  «Rana Gruber AS». *Store norske leksikon* **(norsk)**. 23. august 2023. Besøkt 12. oktober 2023.

Eksterne lenker
---------------

* Rodin, Nora (2019): «Langs norskekysten med jernmalm», *Norgeshistorie*

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC
 |
**Argja Bóltfelag**, ofte forkortet som **AB**, er en færøysk fotballklubb som holder til på tettstedet Argir på Færøyene. Klubben ble grunnlagt den 15. august 1973 og lagets draktfarger er burgunder med lyseblå ermer samt hvite sokker og shorts, mens bortedraktene er helblå. Argja Bóltfelag spiller for øyeblikket i den øverste divisjonen Effodeildin, og spiller sine hjemmekamper på Argir stadion. Nåværende trener er Oddbjørn Joensen.

Klubben har per dags dato ikke vunnet det færøyske seriemesterskapet, men i 2006 endte klubben på førsteplass i 1. deild, som er Færøyenes nest øverste nivå.

Meritter
--------

* **1. deild (1):**
	+ 2006

Kjente spillere med en fortid i klubben
---------------------------------------

* Færøyenes flagg Allan Mørkøre

Eksterne lenker
---------------

* Klubbens offisielle nettsider

| * v
* d
* r
1. deild 2021 |
| --- |
|  | 
* AB
* B36 Tórshavn 2
* B71 Sandoy
* EB/Streymur 2
* HB 2
* KÍ 2
* NSÍ 2
* Skála
* Suðuroy
* Víkingur Gøta 2

 | Færøyenes flagg |

Portal: Færøyene
|  |
| --- |
| ***Basalt*** |
| Basalt |
|  |
| **Hovedmineral:** | plagioklas, pyroksen |
| **Gruppe:** | magmatisk |
| **Tetthet i g/cm3:** | 2,85 |
| **Bruksområde:** | veimateriale |
| **Annet:** |  |
| ***Liste over bergarter*** |

**Basalt** er en relativt tung, magmatisk bergart, av vulkansk opprinnelse. Basalt dannes ved vulkanske utbrudd relativt direkte fra Jordens mantel. Lavadekker av basalt utgjør omtrent 70% av Jordens totale overflate (land og havbunn) og store deler av overflaten til solsystemets steinplaneter (Merkur, Venus, Jorden med Månen – og Mars). 

Bergarten er helt dominerende i havbunnsskorpen under verdenshavene, og ligger som et dekke under grunnfjellet i kontinentene. Den finnes også over varmepunkt (manteldiapirer) hvor vertikale lavasøyler fra mantelen bringer basalt opp til overflaten der den ofte kalles ***platåbasalt***. Slike forekomster finnes blant annet i Sibir, India, Etiopia og det nordvestre USA. Andre eksempler er de store vulkanske lavasmelteprovinsene i De sibirske trappene i Sibir og De volhynske trappene i Ukraina og Belarus. I Norge finnes den blant annet ved Holmestrand og i Vestfold. 

Basalt er på kontinentalskorpen en dagbergart, magmaen har først størknet oppe på jordoverflaten ved lav temperatur og under lite trykk. Utbruddene har vært store og må ha hatt klimatisk betydning. Basalt inneholder i hovedsak plagioklas (en type feltspat) og pyroksen. Den er grønn eller gråsvart og meget fint kornet. Bergarten brukes til veimateriale i knust form (pulver).

Søylebasalt
-----------

Mt. Anne i Southwest National Park i Tasmania viser søylebasalt
Større utbrudd med basaltlava vil få en spesiell form for struktur i berglagene. Når basalten kjøles og størkner, vil den sprekke opp og lage pseudo-krystaller i form av lange, fortrinnsvis vertikale, søyler. Disse vil ha et tverrsnitt som et polygon, ofte sekskantet som cellene i en bikake. Hvis slike lag ligger opp i dagen, vil de danne en overflate som likner på et flislagt gulv med store, ujevne fliser. Der erosjonen har gravet seg inn sideveis i slike formasjoner, vil man kunne se søylene fra siden.

Slike spesielle bergformasjoner er kjente landemerker i flere land, slik som Giant's Causeway i Nord-Irland og Mount Ann i Southwest National Park i Tasmania.

Se også
-------

* Liste over bergarter

Referanser
----------

1. ↑  Ivar B Ramberg (red), *Landet blir til – Norges geologi*, Norsk Geologisk Forening 2006, utg 2007, side 31.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC **·** BBC Things
 |
**Store norske leksikon** (tidligere **Store norske leksikon AS** og **Norsk nettleksikon**) er en ideell forening som utgir fire leksikon på nett: Store norske leksikon, Norsk biografisk leksikon, Store medisinske leksikon og Norsk kunstnerleksikon. 

Det tidligere forsøket på å drive Store norske leksikon som gratis nettleksikon av Kunnskapsforlaget førte ikke til ønskede resultater, og den 1. juli 2010 ble eierskapet og rettighetene til domenet snl.no overdratt til Fritt Ord og Sparebankstiftelsen DnB NOR. Stiftelsene stilte midler til rådighet for at snl.no skulle drives og utvikles videre. 

En varig, institusjonell løsning ble etablert våren 2013 med det ideelle selskapet Store norske leksikon AS. Selskapet ble omdannet til en forening i 2014.

Eiere og styre
--------------

Foreningen er eid av Stiftelsen Fritt Ord, Sparebankstiftelsen DNB, Det Norske Videnskaps-Akademi, Norsk faglitterær forfatter- og oversetterforening, Universitetet i Bergen, Universitetet i Agder, Universitetet i Nordland, Universitetet i Stavanger, Universitetet i Oslo, Universitetet i Tromsø, Norges miljø- og biovitenskapelige universitet og Norges teknisk-naturvitenskapelige universitet.

Styret for foreningen består av leder Trond Andreassen fra Norsk faglitterær forfatter- og oversetterforening, Nils Christian Stenseth fra Det Norske Videnskaps-Akademi, Inger-Lise Larsen fra Sparebankstiftelsen DNB og Torgeir Waterhouse fra IKT Norge.

Sjefredaktører
--------------

Erik Bolstad har vært sjefredaktør siden 2016. Han etterfulgte Anne Marit Godal, som da hadde vært sjefredaktør fra januar 2011 til november 2016.

Referanser
----------

1. 1 2   *Enhetsregisteret*, Wikidata Q5380556,
2. ↑  .
3. ↑  «Store norske leksikons historie». Foreningen SNL. Besøkt 10. februar 2015.
4. ↑  «Foreningen SNL – Store norske leksikon». *Store norske leksikon*. Besøkt 14. oktober 2015.
5. ↑  «Kontakt oss – Store norske leksikon». *Store norske leksikon* **(norsk)**. Besøkt 30. november 2017.

Eksterne lenker
---------------

* Store norske leksikons nettsider
* Bloggen «Lille norske» – Store norske leksikon AS' blogg
* Bloggen til Snl AS hos forskning.no

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Slava Lvovisj Amiragov** russisk: **Слава Львович Амирагов** (født 24. mars 1926 i Minsk i nåværende Hviterussland, død 3. september 1990) var en sovjetisk roer som deltok i de olympiske leker 1952 i Helsingfors og 1956 i Melbourne.

Amiragov vant en olympisk sølvmedalje i roing under sommer-OL 1952 i Helsingfors. Han var med på den sovjetiske båten som kom på andreplass i rokonkurransen for åttere bak USA. Mannskapet på den sovjetiske åtteren var Jevgeni Brago, Vladimir Rodimoesjkin, Aleksej Komarov, Igor Borisov, Slava Amiragov, Leonid Gissen, Jevgeni Samsonov, Vladimir Krjoekov og Igor Poljakov som var styrmann.

OL-medaljer
-----------

* Sølv 1952 Finlands flagg Helsingfors - Sølv i roing, åtter menn Sovjetunionens flagg Sovjetunionen

Referanser
----------

1. 1 2   sports-reference.com, «Slava Amiragov», Sports-Reference.com olympisk utøver-ID am/slava-amiragov-1, besøkt 8. oktober 2015[Hentet fra Wikidata]

Eksterne lenker
---------------

* (en) Slava Amiragov – Olympedia Rediger på Wikidata

* (en) Slava Amiragov – Sports-Reference (OL-resultater – arkivert) Rediger på Wikidata

* (en) Slava Amiragov – FISA Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
*Perestrojka*-frimerke, 1988.
**Perestrojka** (перестро́йка) er det russiske ordet for de økonomiske reformene som ble innført i juni 1987 av den sovjetiske lederen Mikhail Gorbatsjov. Ordets bokstavelige betydning er *omstrukturering*, og henviser til omstruktureringen av Sovjetunionens økonomi. Vitenskap og teknologi ble prioritert høyere enn før, og det ble også åpnet for en begrenset form for markedsøkonomi. Gorbatsjov ønsket økt effektivitet og vekst i den sovjetiske økonomien. I kjølvannet av dette kom det flere betydelige politiske og kulturelle reformer som etter hvert møtte massiv motstand fra ulike hold. Unionens økonomiske situasjon var på randen av sammenbrudd og prosessen endte i oppløsningen av unionen, 26. desember 1991. Ordet skrives iblant «perestroika», siden begge versjonene er riktig oversatt i fra russisk.

Etymologi
---------

Det opprinnelige ordet перестройка, *perestrojka*, fra 1981, hadde betydningen «rekonstruere oss», men fikk innholdet «restrukturering, gjenoppbygging, reform». Hele Mikhail Gorbatsjovs setning på den 26. partikongressen var «Det er åpenbart, kamerater, at vi alle må endre oss.. Hver og en av oss..» «Endre», eller også «reformere», «gjenoppbygging» og «omstrukturering» av det sovjetiske samfunnet. Det er fra ’*pere-*, «re-» (fra gammelrussisk *pere-*, «rundt, igjen», fra urslavisk *\*per-*, fra urindoeuropeisk rot *\*per-*, «forover», derav «gjennom, rundt, mot») + *stroika*, «bygning, konstruksjon», fra gammelrussisk *stroji*, «ordre», fra urindoeuropeisk *\*stroi-*, fra rot *\*stere-*, «å spre».

Se også
-------

* Glasnost

Referanser
----------

1. ↑  perestrojka, *NAOB*
2. ↑  «From the Cold War's end to a Grammy win with Bill Clinton: Who was Mikhail Gorbachev?», *SBSNews*
3. ↑  Bialer, Seweryn (høsten 1981): «Gorbachev's Program of Change: Sources, Significance, Prospects», *Political Science Quarterly*, **103**(3), s. 403-460
4. ↑  «perestroika (n.)», *Online Etymology Dictionary*

Eksterne lenker
---------------

* (en) Perestroika – kategori av bilder, video eller lyd på Commons Rediger på Wikidata

* (en) Perestroika – galleri av bilder, video eller lyd på Commons Rediger på Wikidata
* Mikhail Gorbachev on perestroika

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** GND **·** LCCN **·** BNF **·** BNF (data) **·** NKC **·** BBC Things
 |
**David Chidozie Okereke** (født 29. august 1997) er en nigeriansk fotballspiller som spiller den italienske fotballklubben Cremonese. Han er en anvendelig angrepspiller som kan bekle alle posisjoner i angrepsrekken.

Karriere
--------

### Lavagnese

I september 2015 forlot 18-årige David Okereke hjemlandet Nigeria og Abuja Football College for å prøve lykken i italiensk fotball med USD Lavagnese 1919 i Serie D. 6. desember 2015 ga trener Davide Lucarelli nigerianeren muligheten fra start hjemme mot US Fezzanese. Okereke takket for tillit med en debutscoring i det 70. spilleminutt, noe som ble hans første og siste mål for Lavagnese. Han spilte ytterligere 2 kamper for Lavagense i Serie D den sesongen.

### Spezia

I januar 2016, kun én måned etter han fikk sin debut for Lavagnese, ble han kjøpt av Spezia. Der skulle han bli en del av U19-laget, populært kalt Primavera i Italia. Hos Spezia Primavera ble han umiddelbart en suksess etter sin debut i mars 2016. Okereke ble hentet opp til A-stallen og fikk sin debut for Spezias førstelag 9. april 2016 i en Serie B kamp mot Novara da han kom inn i det 84. spilleminutt for Andrea Catellani.

#### Cosenza (lån)

Utover høsten 2017 fikk David Okereke stadig færre muligheter for Spezia. Det endte med at han ble lånt ut til Cosenza Calcio i Serie C. Han fikk en del kamper for Cosenza våren 2018, men det ble kun 5 mål for klubben fra Sør-Italia.

### Returen til Spezia

Låneoppholdet i Cosenza så ut til å ha gjort den unge nigerianeren godt. I 2018/2019-sesongen noterte Okereke seg for 10 mål og 13 assist for Spezia. Spezia hadde en god sesong og endte opp med play-off til Serie A, men måtte gi tapt for Citadella i innledede runde i play-offen.

### Club Brugge

Den 12. august 2019 ble David Okereke solgt til belgiske Club Brugge. I sin første sesong scoret han 9 mål og fikk 2 målgivende. Den påfølgende sesongen ble vanskeligere for Okereke med kun 4 mål og 1 assist.

#### Venezia (lån)

Den 12. august 2021 ble han lånt ut til den italienske klubben Venezia.

Referanser
----------

1. ↑   transfermarkt.com, Transfermarkt spiller-ID 413605, besøkt 9. oktober 2017[Hentet fra Wikidata]
2. ↑  77 David Okereke
3. ↑  David Okereke joins Venezia FC

Eksterne lenker
---------------

* (en) David Okereke – UEFA Rediger på Wikidata

* (fr) David Okereke – LÉquipe Rediger på Wikidata

* (en) David Okereke – Transfermarkt Rediger på Wikidata

* (en) David Okereke – WorldFootball.net Rediger på Wikidata

* (en) David Okereke – FootballDatabase.eu Rediger på Wikidata

* (en) David Okereke – Soccerway Rediger på Wikidata

* (en) David Okereke – PlaymakerStats.com Rediger på Wikidata

* (en) David Okereke – FBref Rediger på Wikidata

| * v
* d
* r
US Cremonese – 2023/2024 |
| --- |
| 
* 1 Sarr
* 3 Valeri
* 5 Ravanelli
* 6 Pickel
* 8 Collocolo
* 9 Ciofani
* 10 Buonaiuto
* 11 Afena-Gyan
* 14 Valzania
* 15 Bianchetti
* 17 Sernicola
* 18 Ghiglione
* 19 Castagnetti
* 20 Vázquez
* 21 Saro
* 22 Jungdal
* 26 Antov
* 27 Brambilla
* 31 Rocchetti
* 32 Abrego
* 33 Quagliata
* 37 Majer
* 44 Lochoshvili
* 74 Tsadjout
* 77 Okereke
* 90 Coda
* 91 Bertolacci
* 98 Zanimacchia

Hovedtrener: Stroppa
 |
En russisk gopnik sittende i en trapp i en boligblokk.
En **gopnik** (russisk: гопник ukrainsk: гопник; romanisert: hopnik) er medlem av en ungdomskriminell subkultur i Russland, Ukraina, Belarus og i andre tidligere sovjetrepublikker - en ung mann ( -eller en kvinne, *gopnitsa*) av arbeiderklassebakgrunn som vanligvis bor i russiske forstadsområder og kommer fra en familie med lav utdanning og inntekt. Det kollektive substantivet er *gopota* (russisk: гопота). Underkulturen av gopota har sine røtter fra slutten på det russiske imperiet og utviklet seg i løpet av det 20. århundre i mange byer i Sovjetunionen. Fra slutten av 2010-årene har subkulturen bleknet, selv om ungdomsgjenger som ligner gopota fortsatt eksisterer i Russland og i andre slaviske og baltiske land.

Etymologi
---------

Ordet "gopnik" er mest sannsynlig avledet fra den russiske slangbetegnelsen for et ran: gop-stopp (russisk: гоп-стоп).

Referanser
----------

1. ↑  Russian plural гопники (*gopniki*), also гопота (*gopota*), and гопари (*gopari*).  Arkivert 2020-03-27 hos Wayback Machine
2. ↑  Beiträge der Europäischen Slavistischen Linguistik (POLYSLAV).  Arkivert 2020-03-27 hos Wayback Machine Volume 8, 2005, ISBN 3-87690-924-4, p. 237 Arkivert 2016-05-08 hos Wayback Machine
3. ↑  Anastasiya Fedorova (30. juli 2014). «An Ode to Russia's Ugly, Mean Suburbs». Moscow Times.
4. ↑  Michele A. Berdy (10. april 2014). «Thugs, Rednecks, Nationalists: Understanding Russia's Gopnik Culture». Moscow Times.
5. ↑  «Slav Squat – Russian Disturbing Street Trend». Arkivert fra originalen 28. august 2018. Besøkt 5. november 2018.
6. ↑  «Russia's original gangstas: meet the gopniki». Arkivert fra originalen 11. november 2018. Besøkt 5. november 2018.
Innen fotball er **indirekte frispark** noe som dømmes når noen regler blir brutt. Motstanderlaget får sette ballen i spill igjen med et uhindret spark fra det stedet forseelsen inntraff. De vanligste forseelsene er offside, obstruksjon og stygg munnbruk. 

En enkel regel sier at det skal idømmes indirekte frispark når en spiller begår en forseelse uten å være i fysisk kontakt med en spiller. De to unntakene for dette er hands (direkte frispark uten fysisk kontakt mellom spillere) og obstruksjon (spiller stopper motstander bevisst ved å stille seg i løpebanen).

Det at et frispark er indirekte betyr at det ikke er tillatt å skyte ballen i mål på første berøring ved igangsetting.

Motstanderlaget må ved indirekte frispark (som ved direkte) være 9,15 meter unna ballen når sparket tas. Om dette ikke overholdes får spilleren som ikke fulgte reglementet gult kort og sparket blir tatt på nytt.

Når en spiller sparker ballen som første person etter dommeren har blåst, kan ikke den samme spilleren røre ballen igjen før en motstander eller en medspiller har rørt ballen. Om dette skjer blir det idømt indirekte frispark motsatt vei.

Retningslinjene for indirekte frispark
--------------------------------------

Et indirekte frispark tildeles motstander hvis målvakten, innenfor eget straffesparkfelt begår en av
4 forseelser :

• bruker mer enn seks sekunder når han kontrollerer ballen med hendene før han frigjør den for
spill

• berører ballen med hendene igjen etter at han har frigjort den for spill og den ikke er berørt av
annen spiller

• tar ballen med hendene etter at den med hensikt er spilt til han fra en medspiller

• tar ballen med hendene etter å ha mottatt den direkte fra et innkast tatt av en medspiller

Et indirekte frispark tildeles motstanderne hvis en spiller, etter dommerens skjønn:

• spiller på en måte som anses som farlig

• stenger en motspiller fra å komme fram

• hindrer målvakten i å frigjøre ballen fra hendene

• begår enhver annen forseelse som ikke tidligere er nevnt i regel 12, hvor spillet stoppes for å
advare eller vise ut en spiller.

Se også
-------

* Frispark
* Straffespark

Eksterne lenker
---------------

* NFFs spilleregler